《途中阻雨》
宋代·李若川

高云无急雨，飞洒如丝轻。
幽人动羁思，冒雨登归程。
风来晓烟乱，云破春山明。
眷言憩荒馆，我怀有余情。
壶中载浊酒，饮罢还自倾。
酒尽兴不尽，关关山鸟鸣。

作者简介：李若川，字子至，徐州丰（今属江苏）人。若谷弟。高宗绍兴十六年（一一四六），权金部员外郎，以事放罢。三十一年，由江南西路转运判官移东路（《建炎以来系年要录》卷一五五、一八八）。三十二年，总领淮西江东财赋军马钱粮。孝宗隆兴二年（一一六四），除司农少卿。乾道元年（一一六五），以吏部尚书使金。二年，放罢。《两宋名贤小集》存有《延月楼诗稿》一卷。今录诗十三首。